Teks: Liburan kolaan emang paling enak buat males-malesan. Ntu juge prinsipnye si Doel. Makanye, ari gini, bukannye mandi, Doel malah rebahan bari nyetel tipi. Kebetulan bangat, di tipi lagi keputer siaran ulang Piala Dunia Sepak Bola 2022 nyang saban ari masi rame bae diomongin. Doel kagak sempet nonton tiap petandingannye waktu itu, soalnye tengah malem baru mulainye. Bisa dikepret Enyak kalo ketauan belon tidur. Makanye, begitu tau ade siaran ulangnye, Doel semanget bat nontonnye. Apelagi nyang disiarin Argentina lawan Belanda. Sepak bola di dua negara enih emang dikenal bangat kalo pemaennye jago-jago. Tapi, bukannye nikmatin nongton bolanye, Doel malah kebanyakan degdegan gegara pemaennye pade berantem ampe ampir adu jotos. Belon lagi, kartu koneng nyang dikeluarin bae ame wasitnya. Enih pemaen bintang sekelas Lionel Messi aje kena bae, bahkan ampe kepancing marah. Buset, kate Doel, panas bener enih petandingan. Gegara nongton enih, Doel jadi kebuka mata atinye kalo kagak selamanye petandingan olahrage bakal berlangsung bae-bae aje.
Pilihan topik: food & beverages, sports, leisures, religion, culture & heritage, slice of life, technology, business.
Q: Apakah topik dari pilihan topik di atas yang paling cocok untuk teks di atas?
A:

sports